钦定古今图书集成/历象汇编/乾象典/第032卷 > 《明阳玛诺天问略》 > 《昼夜时刻随北极出地各有长短问答》
## 钦定古今图书集成/历象汇编/乾象典/第032卷 > 《明阳玛诺天问略》 > 《昼夜时刻随北极出地各有长短问答》

问：“昼夜长短不一，时刻亦异，何也？”曰：“昼夜长短，由于
太阳及南北极出入地平也。北极出地即夏至昼长
夜短，冬至昼短夜长，南极出地反是，其时势异也。为
此夏至，为彼冬至，故昼短夜长；为此冬至、为彼夏至故昼长夜短。南北二极与地平，则其地昼夜恒平，故
昼夜长短，由于太阳及极出入地也。南北为纬度，东
西为经度，各一周三百六十度。人在地面，凡居经度
一带之内者，其昼夜长短恒同，其日出入及昼夜时
刻则异。”盖经度之自东而西者，人之所居，或东或西，
虽各不同，而纬度之三十度者皆为三十度，四十度
者皆为四十度也，此同纬度者也。若纬度之异者，自
赤道以至极下，其昼夜长短各异矣。